**Ymweliadau Ysgol ag Archifau Morgannwg**

Mae Archifau Morgannwg yn croesawu ymweliadau gan grwpiau ysgol. Dyma’r cyfan sydd angen ei wybod cyn trefnu ymweliad.

Mae’r gweithdai sydd ar gynnig ar hyn o bryd i’w gweld ar dudalennau Addysg ein gwefan:

**Dyddiadau ac amseroedd sydd ar gael**

Gellir trefnu ymweliadau o ddydd Llun i ddydd Gwener o 9.30am ymlaen. Dylech ddisgwyl treulio rhwng awr a hanner a dwy awr yma i fanteisio i’r eithaf ar eich ymweliad.

Argymhellir ymweliadau yn y bore er mwyn caniatáu amser teithio ac i sicrhau’r profiad gorau i’r disgyblion.

**Nifer y disgyblion**

Gall Archifau Morgannwg roi lle i un dosbarth o ryw 30 disgybl ar y mwyaf fesul ymweliad.

**Cyfleusterau cinio**

Dan do: Gellir trefnu lle i fwyta pecynnau cinio yn adeilad Archifau Morgannwg ar gais.

Awyr agored: Mae ardal picnic awyr agored ar gael ar gyfer bwyta pecynnau cinio, yn dibynnu ar y tywydd a dylid ei bwcio o flaen llaw.

**Bwcio eich ymweliad**

Rhaid i bob ysgol a grŵp drefnu a bwcio ymweliad o flaen llaw i sicrhau bod gennym ddigon o amser i baratoi adnoddau a bod yr ystafell ar gael.

E-bostiwch glamro@caerdydd.gov.uk neu ffoniwch 029 2087 2299 er mwyn bwcio.

Pan fyddwch yn bwcio, sicrhewch fod gennych y wybodaeth ganlynol wrth law:

* Enw eich ysgol / sefydliad
* Cyfeiriad
* Cod post
* Rhif ffôn
* Cyfeiriad e-bost
* Enw’r athro / arweinydd grŵp
* Nifer y myfyrwyr
* Blwyddyn ysgol
* Ystod oedran
* Oes gan unrhyw un neu rai o’ch disgyblion anghenion ychwanegol y dylem fod yn ymwybodol ohonynt?
* Nifer yr aelodau o staff / oedolion
* Pa weithgareddau hoffech chi eu bwcio?
* Ydych chi am drafod pwnc arbennig?
* Ydych chi am gadw lle i fwyta cinio?

**Canslo**

Cysylltwch ag Archifau Morgannwg cyn gynted â phosibl os bydd eich amgylchiadau’n newid fel y gellir rhoi eich lle i grŵp arall.

**Iechyd a Diogelwch**

Rhaid goruchwylio pob ymwelydd 16 oed ac iau ar bob adeg.

Cymarebau oedolion/plant:

Cynradd – 1 oedolyn i bob 10 plentyn.

Uwchradd – 1 oedolyn i bob 15 plentyn.

*Cymorth Cyntaf*

Os oes angen cymorth cyntaf cysylltwch ag aelod o staff a fydd yn galw am gynorthwywr cymorth cyntaf cymwys.

*Tân*

Bydd larwm yn canu os bydd tân. O glywed y larwm dylai eich grŵp adael yr adeilad trwy ddilyn yr arwyddion tuag at yr allanfa dân agosaf. Byddwch yn cael cyfarwyddiadau gan staff Archifau Morgannwg.

**Teithio i’r Archifau**

I gael cyfeiriadau a chysylltiadau trafnidiaeth gyhoeddus ewch i’r dudalen Ymweld â Ni ar ein gwefan:

Mae lle i barcio ar y safle

**Hygyrchedd**

Mae adeilad Archifau Morgannwg yn gwbl hygyrch i bob aelod o’r cyhoedd. Ewch i’r dudalen Hygyrchedd ar ein gwefan am fanylion llawn:

**Ymweliadau Rhagolygu**

Mae croeso i athrawon ymweld â’r Archifau cyn ymweliad dosbarth i ymgyfarwyddo â’r adeilad, nodi unrhyw eitemau o ddiddordeb penodol yn y casgliad ac i helpu i baratoi dosbarth ar gyfer ymweliad. Nid oes angen gwneud apwyntiad o flaen llaw. Gellir chwilio’r catalog ar ein gwefan i gael manylion am yr eitemau sydd gennym. Mae ein hystafell chwilio ar agor fel a ganlyn:

Dydd Llun: 1-5pm (tan 8pm ar ail ddydd Llun bob mis)

Dydd Mawrth-dydd Gwener: 10am-5pm